આવી પાવનકારી અને પવિત્ર ભુમિમાં નાથજીદાદાની સવંત્સરીનો ઉત્સવ ખુબજ ધામધુમથી ઉજવાય છે. વિક્રમ સંવત ૧૬૭૯ નાં જેઠ વદ ચોથ નાં દિવસે શ્રી નાથજીદાદા એ તેમજ તેની સાથે બીજા ૧૧ જીવાત્માએ જીવતા સમાધી લીધેલ. તે ઉપરાંત દાદાનાં સેવક મોતીરામ નામના સ્વાને (કુતરાએ) પણ ટોડા ગામમાં સમાધી લીધેલ. તે દિવસથી દાણીધાર જગ્યામાં સવંત્સરીનો ઉત્સવ ખુબજ ધામધુમથી ઉજવાય છે. “તુ હીં રામ પ્યારે રામ” નાં નામથી ગુંજતી કુદરતી સૌદંર્યથી ભરપુર એવી શ્રી નાથજીદાદાની જગ્યા-દાણીધારધામમાં વિક્રમ સંવત ૨૦૬૯ નાં જેઠ વદ-૪ (ચોથ) ને બુધવાર તા.૨૬/૦૬/૨૦૧૩ નાં શુભ દિવસે પ.પુ.શ્રી નાથજીદાદાની સતત ૩૯૦ મી સવંત્સરી ઉજવવામાં આવશે. દિવસ દરમિયાન શ્રી નાથજીદાદાની સમાધીનું પુજન સવારે ૭:૦૦ કલાકે થશે. ત્યારબાદ સવારે ૧૦:૩૦ કલાકેથી સાંજનાં ૪:૦૦ કલાકસુધી સેવંત્રા ગૃપનો કાનગોપીનો કાર્યક્રમ રાખવામાં આવેલ છે. સંવત ૧૬૩૪ થી સતત ચાલુ છે તેવા અન્નક્ષેત્રમાં પ્રસાદ સતત ચાલુ રહેશે. દાણીધાર જગ્યાનાં વર્તમાન મહંતશ્રી સુખદેવદાસજીબાપુ તેમજ ટ્રસ્ટીમંડળ તરફથી ભાવભર્યુ આમંત્રણ આપવામાં આવે છે.